Diari Oficial de la Generalitat Valenciana


Sumari del DOGV 3782, del 29-06-2000 (2000/5405)

RESOLUCIÓ de 22 de juny de 2000, de la subsecretària de Cultura i Educació, per la qual es concedixen ajudes a les organitzacions sindicals de personal docent no universitari que tenen implantació a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/5405


Organisme emissor
:   Conselleria de Cultura i Educació

Tipus de document
:   Resolució

RESOLUCIÓ de 22 de juny de 2000, de la subsecretària de Cultura i Educació, per la qual es concedixen ajudes a les organitzacions sindicals de personal docent no universitari que tenen implantació a la Comunitat Valenciana. [2000/X5405]
  
Per Ordre de 7 d'abril de 2000, de la Conselleria de Cultura, Educació i Educació, es convocaven ajudes per a fomentar la realització d'activitats d'interès educatiu pels sindicats de l'ensenyament de la Comunitat Valenciana, s'establien els criteris i les bases per a la concessió i es delegava en la subsecretària de Cultura i Educació la resolució de la convocatòria.
  
Examinades les sol·licituds d'ajudes presentades per les organitzacions sindicals i valorats els plans d'actuació presentats en funció dels criteris previstos en l'ordre, la Comissió Avaluadora va procedir inicialment a determinar quina quantitat de l'import global màxim s'havia de distribuir entre les organitzacions sindicals del sector de l'ensenyament privat concertat i les del sector de l'ensenyament públic, així com la posterior distribució entre els beneficiaris de cada sector, atenent el nombre de delegats de personal i membres del comité d'empresa obtinguts en les eleccions sindicals per cada una de les entitats sindicals del sector d'ensenyament privat concertat, o el nombre de representants en les juntes de personal docent en el cas d'organitzacions sindicals del sector d'ensenyament públic.
  
La Comissió Avaluadora va elevar proposta de resolució, a fi de que la subsecretària de Cultura i Educació dictara la resolució corresponent.
  
En exercici de les facultats delegades pel conseller de Cultura i Educació en la disposició final primera de l'Ordre de 7 d'abril de 2000, resolc:
  
Primer
  
Estimar les sol·licituds presentades per les organitzacions sindicals que figuren en l'annex i atorgar-los una ajuda en la quantia que s'hi especifica.
  
Segon
  
Desestimar la sol·licitud de l'organització sindical USO-CV, per haver-la presentada fora del termini establit en l'Ordre de 7 d'abril de 2000.
  
Tercer
  
El termini per a aportar la documentació justificativa referida en la base sexta de l'annex I de l'ordre de 7 d'abril de 2000, a què estan obligades les entitats a qui es concedixen les ajudes, finalitzarà el dia 31 d'octubre de 2000, i es procedirà al pagament de la subvenció en els termes que establix l'esmentada base sexta.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició, o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant la Conselleria de Cultura i Educació en el termini d'un mes, a comptar des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana en el termini de dos mesos, a comptar des de l'endemà de la publicació en el Diari Oficial de la Generalitat Valenciana.